| Heilongdziangas黑龙江省 |
| --- |
|  |
|  |
| **Valstybė** | Kinijos vėliava Kinija |
| **Administracinis centras** | Harbinas |
| **Prefektūros** | 13 |
| **Gubernatorius** | Zhang Zuoji |
| **KKP komiteto sekretorius** | Qian Yunlu |
|  |
| **Gyventojų** (2020) | 31 850 088 |
| **Plotas** | 472 766 km² |
| **Tankumas** (2020) | 67 žm./km² |
|  |
| **ISO 3166-2** | CN-23 |
|  |
| **Tinklalapis** | www.hlj.gov.cn |
|  **Vikiteka** | HeilongdziangasVikiteka |

**Heilongdziangas** (kinų k. supapr.: 黑龙江; tradic. 黑龍江; pinyin: *Hēilóngjiāng*; mandžiūr.: *Sahaliyan ula*) – provincija Kinijos šiaurės rytuose. Plotas – 472 tūkst. km². Sostinė – Harbinas.

Provincijos pavadinimas pažodžiui reiškia „Juodojo drakono upę" (taip kiniškai vadinamas Amūras). Mandžiūriškas pavadinimas reiškia tą patį, iš jo kilęs Sachalino vardas.

Administracinis suskirstymas
----------------------------

Heilondziangą sudaro trylika prefektūrų lygmens administracinių vienetų (viena prefektūra ir dvylika prefektūrų lygmens miestų):

* **Harbinas** (kin.: 哈尔滨市, pinyin: Hā'ěrbīn shì)
* **Čičiharas** (齐齐哈尔市 Qíqíhā'ěr shì)
* **Hegangas** (鹤岗市 Hègǎng shì)
* **Šuangjašanas** (双鸭山市 Shuāngyāshān shì)
* **Dzisi** (鸡西市 Jīxī shì)
* **Dačingas** (大庆市 Dàqìng shì)
* **Ičunas** (伊春市 Yīchūn shì)
* **Mudandziangas** (牡丹江市 Mǔdānjiāng shì)
* **Dziamusi** (佳木斯市 Jiāmùsī shì)
* **Čitaihe** (七台河市 Qītáihé shì)
* **Heihe** (黑河市 Hēihé shì)
* **Suihua** (绥化市 Suíhuà shì)
* **Dasinganlingo prefektūra** (大兴安岭地区 Dàxīng'ānlǐng Dìqū)

Šie vienetai dalijami į 130 apskričių lygmens vienetų: 65 rajonus, 19 apskričių lygmens miestų, 45 apskritis ir 1 autonominę apskritį. Pastarieji dalijami į 1284 savivaldybių lygmens vienetus: 473 miestus, 400 savivaldybių, 58 etnines savivaldybes ir 353 porajonius.

Ledo skulptūrų festivalis Harbine
Heilongdziango kraštovaizdžiai

Geografija
----------

Nemažą provincijos dalį užima kalnai: Didysis ir Mažasis Chinganas, Džangguangcai (*Zhangguangcai*), Laoje (*Laoye*), Vanda (*Wanda*) kalnai. Aukščiausias taškas – Datudingdzi (*Datudingzi*) viršukalnė, 1690 m.

Vidurinė Heilongdziango dalis gan lygi, čia teka Sungario, Nundziango, Mudandziango upės (Amūro intakai).

Klimatas subarktinis. Žiemos ilgos ir šaltos (vid. temp. sausį nuo −31 iki −15 °C), vasaros trumpos ir vėsios (vid. temp. liepą 18-23 °C). Vidutinis metinis kritulių kiekis 500–600 mm.

Demografija ir kultūra
----------------------

Dauguma Heilongdziango gyventojų priklauso kinų chanių etninei grupei, taip pat yra mandžiūrų, korėjiečių, mongolų, hui, rusų, hedženų (*hezhen*) ir kt.

Provincijos sostinės Harbino architektūra eklektiška, stiprios rusiškos įtakos. Harbinas garsėja savo kasmetiniais ledo skulptūrų festivaliais.

Nuorodos
--------

* Apie Harbino ledo skulptūrų festivalį

1. ↑  CHINA: Provinces, *citypopulation.de*


|  |  |
| --- | --- |
| **Kinijos Liaudies Respublikos administracinės teritorijos** |  |
| **Provincijos**: Anhujus | Činghajus | Dziangsi | Dziangsu | Dzilinas | Džedziangas | Fudzianas | Gansu | Guangdongas | Guidžou | Hainanas | Hebėjus | Heilongdziangas | Henanas | Hubėjus | Hunanas | Junanas | Liaoningas | Sičuanas | Šandongas | Šaansi | Šansi | 
**Autonominiai regionai**: Guangsi | Ningsia | Tibetas | Sindziangas | Vidinė Mongolija
**Išskirtieji miestai**: Pekinas | Čongčingas | Šanchajus | Tiandzinas
**SAR**: Honkongas | Makao |